ചോഷുയി നദി

തായ്‌വാനിലെ ഏറ്റവും നീളമേറിയ നദിയണ് ചോഷുയി നദി. ഇത് നൻറ്റൗ പ്രദേശത്തെ അതിന്റെ ഉറവിടത്തിൽ നിന്ന് പടിഞ്ഞാറൻ അതിർത്തി വരെ ഒഴുകുന്നു. യുൻലിൻ, ചാങ്‌ഹുവാ പ്രദേശങ്ങൾക്കിടയിലെ അതിർത്തിയായി ഈ നദി വർത്തിക്കുന്നു.  ചാങ്‌ഹുവാ, യുൻലിൻ പ്രദേശങ്ങൾക്കിടയിലൂടെ തായ്‌വാൻ കടലിടുക്കിൽ ചെന്ന് ചേരുന്നു.

'കലങ്ങിയ വെള്ളം' എന്നാണ് ഈ നദിയുടെ പേരിന്റെ അർത്ഥം.https://lifeoftaiwan.com/nature/taiwans-rivers/ചോഷുയിയുടെ ആകെ നീളം 186 കിലോമീറ്റർ (116 മൈൽ) ആണ്. 3100 ചതുരശ്ര കിലോമീറ്ററാണ് ചോഷുയിയുടെ നദീതട വിസ്തീർണ്ണം. പ്രതിവർഷം 6.1 ഘന കിലോമീറ്റർ ജലവും 40 മെട്രിക് ടൺ അവസാദവും ഈ നദിയിലൂടെ ഒഴുകുന്നു.

തായ്‌വാൻ ദ്വീപിനെ ഉത്തര തായ്‌വാൻ എന്നും ദക്ഷിണ തായ്‌വാൻ എന്നും വേർതിരിക്കുന്ന അനൗദ്യോഗിക അതിർത്തിയായി ഈ നദി കരുതപ്പെടുന്നു. വുഷോ, വുജി എന്നീ ഡാമുകളും ചിചി തടയണയും ഈ നദിയുടെ നീരൊഴുക്കിനെ നിയന്ത്രിക്കുന്നു. ജലസേചനത്തിലൂടെയും എക്കൽ വിതരണത്തിലൂടെ നദീതടപ്രദേശങ്ങളെ ഫലഭൂയിഷ്ടമാക്കുന്നതിലൂടെയും തായ്‌വാന്റെ കാർഷികമേഖലയിൽ ചോഷുയി നിർണ്ണായകമായ പങ്ക് വഹിക്കുന്നു.https://taiwantoday.tw/news.php?unit=10&post=20893
വെള്ളപ്പൊക്കങ്ങൾ
ചുഴലിക്കാറ്റുകൾ മൂലമുണ്ടാകുന്ന വെള്ളപ്പൊക്കങ്ങൾ തായ്‌വാനിലെ നദികളിൽ പതിവാണ്. 1965 മുതൽ 2013 വരെയുള്ള കാലഘട്ടത്തിൽ ചോഷുയി നദിയിൽ 140 തവണ വെള്ളപ്പൊക്കമുണ്ടായി.https://www.sciencedirect.com/science/article/pii/S0016703717300923. 1999 സെപ്റ്റംബർ 21-ന് 2400 പേരുടെ മരണത്തിനിടയാക്കിയ ഭൂകമ്പത്തിന്റെ പ്രഭവകേന്ദ്രം ചിചി പട്ടണത്തിനടുത്ത് ചോഷുയി നദീതടമായിരുന്നു.

പോഷകനദികൾ
 ചെൻയൗലാൻ നദി - ഈ നദി മൗണ്ട് യുഷാനിൽ നിന്നും ഉത്ഭവിക്കുന്നു. 42.4 കിലോമീറ്റർ നീളവും 450 ചതുരശ്ര മീറ്റർ നദീതട വിസ്തീർണ്ണവും ഉണ്ട്.
 ഷുയിലി നദി - നാൻറ്റൗ പ്രദേശത്തു കൂടി ഒഴുകുന്ന ഈ നദിയ്ക്ക് 19 കിലോമീറ്റർ നീളമുണ്ട്.
 കഷെ നദി - ഈ നദിയും നാൻറ്റൗ പ്രദേശത്തു കൂടി ഒഴുകുന്നു. 47കിലോമീറ്റർ (29 മൈൽ) ആണ് കഷെ നദിയുടെ നീളം.

പരിസ്ഥിതി
ചിചിയിൽ നദിക്ക് കുറുകെ ഒരു തടയണ നിർമ്മിച്ചതിലൂടെയും കോൺക്രീറ്റ് വ്യവസായത്തിന്റെ പ്രവർത്തനങ്ങളിലൂടെയും ചോഷുയി നദിയുടെ പരിസ്ഥിതി അടുത്ത കാലത്തായി ഗുരുതരമായി തകർന്നിട്ടുണ്ട്. നദിയുടെ പരിസരപ്രദേശങ്ങളിലുള്ള ഫാക്റ്ററികളും ചോഷുയിയുടെ പരിസ്ഥിതിക്ക് ഭീഷണിയായിട്ടുണ്ട്.

അവലംബം

കൂടുതൽ വായനയ്ക്ക്